**ПЛАН – ПРОГРАМА**

**ЗА ДЕЙНОСТТА НА НАРОДНО ЧИТАЛИЩЕ „ХРИСТО БОТЕВ 1928“ – ГР.ВАРНА**

**ПРЕЗ 2024 г.**

**ЦЕЛИ, ДЕЙНОСТИ И ЗАДАЧИ ПРЕЗ 2024 Г.**

Днес, народното читалище е пример за устойчива културна институция със специфична мисия за съхранение и развитие на традиционните ценности на българската нация и за укрепване на гражданското общество.

Читалищната програма е разработена на принципите за ясно разпределение на отговорностите и координация за максимална ефективност и гъвкавост, икономичност, прозрачност и равнопоставеност на участието на всички заинтересовани страни.

**Основните цели, които си поставя НЧ „Хр.Ботев 1928“ са свързани със:**

* Запазване на неговия авторитет, надграждане на културната дейност и разширяване на социалния обхват на неговата дейност
* Привличане на млади хора и представяне на техния талант и творчески потенциал.
* Затвърдяване образът на култура ни в дългосрочен план, опазване на традициите и създаване на положителен ефект върху други сектори, като засилване туристическия потенциал на района.
* Създаване на възможности за активизиране на културното сътрудничество и диалог на местно, национално и международно равнище.

**Конкретните инициативи и задачи в програмата са:**

1. Поддържане на читалищната библиотека като съвременен информационен център чрез

обновяване на библиотечния фонд с дарения, закупуване на нови книги според финансовите възможности на читалището и чрез финансиране по проекти.

2. Опазване и популяризиране на културното многообразие, на нематериалното културно

наследство, традициите, фолклора и развитие на техния потенциал чрез участия в регионални,национални и международни културни събития и инициативи.

3. Активно участие в културния календар на общината чрез организиране на културни събития,творчески срещи, изложби и прояви.

4. Увеличаване на членския читалищен състав, привличане на млади хора в творческите състави и клубове, създаване на нови формации и организиране на техните изяви.

5. Насърчаване на четенето, на културния обмен и организирането на инициативи с иновативен характер.

6. Продължаване на установените партньорства и създаване на нови с учебни заведения, НПО, местна власт, бизнес и медии и съвместната дейност в различни прояви.

7. Участия в проекти за устойчиво развитие на културната дейност и нейното финансово

подпомагане.

**ОСНОВНИ ДЕЙНОСТИ:**

**БИБЛИОТЕЧНА ДЕЙНОСТ:**

Основната задача на библиотеката е да привлича повече деца в библиотечното пространство с цел да формира у тях интерес към книгите и четенето, насърчавайки ги да четат и за удоволствие.

Библиотеката използва разнообразни методи и форми за организиране на образователни и творчески прояви, свързани с книгите и четенето, с изкуството и творчеството:

|  |  |  |
| --- | --- | --- |
| месец | Събитие | дата |
| януари | Годишнина от рождението на Христо Ботев  Презентация пре ученици от 3-4 клас | 06.01. |
|  | „Зимна приказка” – среща с любими приказни герои | 30.01. |
| февруари | 151 години от обесването на В.Левски – изложба на книги, отразяващи живота и делото на Васил Левски | 19.02. |
|  | Работилница „Празник на мартеницата“ | 26-29.02. |
| март | Ден на мартеницата-„Българската мартеница – символ на здраве и сила” – изложба на мартеници | 01 -10.03. |
|  | 3 март – Освобождението на България – тематични витрини | 02-05.03. |
|  | „Мама“ – изложба детски рисунки | 08.03. |
|  | Световен ден на поезията – представяне на известни поети от 20 век | 21.03. |
|  | Международен ден на театъра- Театърът през вековете - витрини | 27.03. |
| април | Седмица на детската книга и изкуствата за деца | 01-08.04. |
|  | Международен ден на книгата- традиционен ден на отворените врати в библиотеката – представяне на нови книги пред читателите | 23.04. |
| май | Братята Кирил и Методий – среща с ученици | 22.05. |
|  | Тематични витрини | 20-26.05. |
| юни | Ден на Ботев и загиналите за свободата и независимостта на България - витирини | 02-03.06. |
|  | Тематични витрини с книги „Лятото  дойде!“ | 10-30.06. |
| юли | Лято в библиотеката - игри и занимания, лятно четене | 01-31.07. |
| август | „Помощник на библиотекаря“; лятно четене  Тематични витрини с книги „Ваканция с книга” | 01-31.08. |
| септември | Тематични витрини с книги  „Здравей, училище! | 02-13.09. |
|  | Денят на съединението и Денят на независимостта- среща разговор за историческите събития в българската история | 17.09. |
| октомври | Международен ден на музиката – запознаване на децата с различни музикални инструменти | 01.10. |
|  | „Запознаване с библиотеката“ – информационни срещи с ученици от 1 - 2 клас | 18-31.10. |
| ноември | Ден на народните будители – изложба на лит.материали с дейността и биографиите на будителите. | 01.11. |
|  | Ден на отворените врати | 01.11. |
|  | Тематични витрини: „Новите книги“; „Изборът на библиотекаря“ | 02-30.11. |
| декември | Тематични витрини с книги „Коледната трапеза” | 16-23.12. |
|  | Работилница за коледни картички и украси | 16-18.12. |
|  |  |  |

**ОБРАЗОВАТЕЛНИ И КУЛТУРНИ ДЕЙНОСТИ:**

**Школи:**

- Школа по спортни танци

- Школа по модерен балет

- Музикална школа – пиано

- Езикова школа – английски език

- Музикално ателие /детски музикални игри/

- Детска Арт школа „Цветна приказка“ - изобразително изкуство

- Школа – народни хора – деца

**Социални групи по изкуства и спорт:**

* Група – стречинг
* Група за народни хора „Бъклица“ – възрастни
* Група спортни танци – възрастни/ любители/
* Група Тае бо (забавна гимнастика) за деца и възрастни

**Любителски формации, клубове:**

* Фолклорен ансамбъл „Варна“
* Клуб по спортни танци“Варна“
* Ветерански ансамбъл „Завръщане“
* Певческа фолклорна група „Надежда“
* Формация за модерен балет “Step one”

**НАЦИОНАЛНИ И МЕЖДУНАРОДНИ СЪБИТИЯ , ОРГАНИЗИРАНИ ОТ ЧИТАЛИЩЕТО:**

* **м.май 2024 – Съорганизатор на МЕЖДУНАРОДЕН ТУРНИР ПО СПОРТНИ ТАНЦИ**

Народно читалище „Христо Ботев 1928“ е партньор в провеждането на турнира.

Проявата се организира със съдействието на Българската федерация на клубовете по спортни танци. На състезанията участват танцови двойки в две дисциплини: стандартни и латиноамерикански танци в различни възрастови групи и класове.

* **22-23.06. 2024 г. -XVIII НАЦИОНАЛЕН ФЕСТИВАЛ НА ЕТНОСИТЕ „БЪЛГАРИЯ ЗА ВСИЧКИ“**

Събитието се провежда ежегодно , от 2004 година насам и има за цел запознаване, обогатяване и популяризиране на музикално-танцовия фолклор на етносите в България.

Проведените 17 издания на фестивала доказват своята устойчивост и интерес, както от страна на участниците, така и на варненската публика и гостите на града.

* **м.септември 2024** - **Съорганизатор на КАМП ПРО/АМ СПОРТНИ ТАНЦИ VARNA DANCE SUMMER**
* **01.11.2024 г. –** инициатор иорганизатор на **общ концерт на варненските читалища „Искри от огнището“** по случай Деня на народните будители – зала „Конгресна“, ДКС - Варна
* **17-23.10..2024** – **МЕЖДУНАРОДЕН МЛАДЕЖКИ ФОРУМ ЗА КЛАСИЧЕСКИ, СЪВРЕМЕННИ И ХАРАКТЕРНИ ТАНЦОВИ ТЕХНИКИ INTERNATIONAL BALLET FESTIVAL VARNA SUMMER 2024**

Нов проект на читалището с 2 издания.

Международният младежки форум е един стойностен в художествено отношение проект. Той популяризира формата на сценичните изкуства чрез творческия потенциал на младите изпълнители. Децата и младежите участници във фестивала подобряват своите изпълнителски, артистични и технически умения

**7-8.12. 2024 -XXVI НАЦИОНАЛЕН КОНКУРС „ПРАЗНИК НА ТАНЦА“ ВАРНА 2024**

Състезание за класически балет,съвременни и характерни танци.Конкурса е с 25-годишна история и е включван ежегодно в културния календар на Община Варна. Конкурса е одобрен по Програма с мерки за закрила на деца с изявени дарби за стипендии към Министерство на културата.

**Други:**

* 2 юни – Ден на Ботев и загиналите за свободата и независимостта на България – честване
* м.декември – Коледен концерт- продукция на школите в читалището

Забележка: Програмата е отворена за допълнения.Тя визира най-общите положения, залегнали в плановете за работа през предстоящата година.

План-Програмата е приета на заседание на Настоятелството на 20. 10.2023 г.

Франциска Йорданова

Председател на НЧ“Хр.Ботев 1928“